17 მაისს თბილისში განვითარებულ მოვლენებთან დაკავშირებით იმის კითხვა: ვინ რის პასუხისმგებელი?

1. პასუხიმგებლობის უდიდესი წილი ეკისრებათ ნაც-ნარჩენებს, ბოკერია-უგულავა -„თავისუფლების ინსტიტუტის“ სხვა ნაშიერ პირებსა და ორგანიზაციებს, რომლებმაც პროვოკაციულად გდაგეგმეს ლგბტ აქცია, იცოდნენ რა, რომ ამას საზოგადოების მხრიდან მოჰყვებოდა მძაფრი პროტესტი. საზოგადოებამ კარგად იცის, რომ ეს ლგბტ ჯგუფი, „იდენტობასთან“ და მის დამცველ სხვა ორგანიზაციებთან ერთად იყო და დაღემდე არის „ნაციონალების“ ზონდერბრიგადა. თუკი შარშან 17 მაისს ნაციონალებმა ეს ზონდერბრიგადა გამოიყვანეს ისეთი პროვოკაციისთვის, რომლის სამიზნე ეკლესია და ხალხი იყო, წელს ამ სამიზნეს დაემატა ახალი ხელისუფლებაც, რომელმაც, პირდაპირ ვთქვათ, ჯეროვნად ვერ შეაფასა ამ პროვოკაციის მზაკვრობა. მოვითხოვთ: დაისაჯოს ნაც-ბობოლები, რომლებიც დღემდე ეწევიან ანტისახელმწიფოებრივ, ანტიქართულ და ანტიმართლმადიდებლურ საქმიანობას.
2. 17 მაისს განვითარებულ მოვლენებზე პასუხისმგებლობის გარკვეული წილი ხელისუფლებასაც ეკისრება. მან ჯეროვნად ვერ შეაფასა ხალხის განწყობა, - ხალხში წლების განმალობაში მისი მრავალჯერადი დამცირების, მისი ინტერესებისა და მოთხოვნების იგნორირებისა და მასზე განხორციელებული ძალადობების, მათ შორის სულიერი ძალადობის გამო დიდი საპროტესტო მუხტი დაგროვდა. ეს ის საზოგადოება აღარ არის, რომელსაც ნაც-ხელისუფლება ამცირებდა და აუპატიურებდა. ეს არის უკვე შიშდაძლეული საზოგადოება, რომელიც, სხვათა შორის, მზად იყო სიცოცხლის ფასად დაეცვა თავისი ხმები გასული წლის ოქტობრის არჩევნებში და სწორედ ამ მზაობამ განაპირობა მნიშვნელოვანწილად ის, რომ ნაციონალებმა დათმეს ხელისუფლება. ვაფრთხილებთ ახალ ხელისუფლებას: არ ცდუნდეს და არ შეეცადოს ნაცების მსგავსად რეპრესიების გზით ხალხის დაშინება, წინააღმდეგ შემთხვევაში იგი უფრო სამარცხვინოდ დაამთავრებს თავის მოღვაწეობას, ვიდრე ნაც-ბანდამ დაამთავრა. 17 მაისს ხელისუფლება ვალდებული იყო ყურად ეღო ახშფოთებული ხალხის, ჩვენი ეკლესიის, მისი უწმინდესის არაერთგზის თხოვნა, არ დაეშვა ჩვენი მოსახლეობის აბსოლუტური უმრავლესობის რელიგიური და ზნეობრივი გრძნობების შემლახავი ლგბტ აღლუმი. სახელმწიფოს მიერ ჰომოსექსუალიზმის პროპაგანდისა და მისი თავსმოხვევის შეზღუდვისა და აკრძალვის უფლება გარანტირებულია ადამიანის უფლებათა და ძირითად თავისუფლებათა დაცვის შესახებ კონვენციის მე-9 მუხლის მე-2 ნაწილით, სადაც პირდაპირ წერია, რომ თავად სახელმწიფოს აქვს უფლებამოსილება საზოგადოების ინტერესებიდან გამომდინარე კანონით შეზღუდოს თვით ისეთი რელიგიისა და მოძღვრებათა (მათ შორის იდეოლოგიათა, როგორიცაა ჰომოსექსუალიზმი-ავტ.) აღმსარებლობა, რომლებიც საფრთხეს უქმნიან საზოგადოებრივ წესრიგს, მოსახლეობის ჯანმრთელობას ან ზნეობრიობას ან სხვა პირთა უფლებათა და თავისუფლებათა დაცვას. და თუ სახელმწიფო ამა თუ იმ ეტაპზე ვერ უზრუნველყოფს ამგვარ დაცვას, საზოგადოებრივი ინტერესებიდან გამომდინარე, საზოგადოება ვალდებულია თავად დაიცვას თავისი მომავალი თაობა. ის, რომ ხელისუფლება სმენაუკმარი გამოდგა ხალხის მოთხოვნის შესასმენად, ამის ერთ-ერთ მიზეზად ჩვენ იმასაც ვთვლით, რომ ახალი ხელისუფლების მნიშვნელოვან იდეოლოგიურ ნაწილს იდეოლოგიის კუთხით „ნაციონალების“ „გარე ბიძაშვილები“ - „რესპუბლიკელები“ შეადგენენ, რომლებიც ნაცების მსგავსად თავისუფლების ინსტიტუტში გამოიჩეკნენ და აიცრენ ყოველგვარი ეროვნული და მართლმადიდებლური ფასეულობების წინააღმდეგ. ბატონ ივანიშვილს მოუწევს იმის დამტკიცება, რომ მისი იდენტობა „რესპულეკელების“ იდენტური არ არის, წინააღმდეგ შემთხვევაში მისი რეიტინგი დროთა განმავლობაში „რესპუბლიკელების“ რეიტინგს, ანუ ნულოვანს დაუახლოვდება. 17 მაისთან დაკავშირებულმა მოვლენებმა გამოავლინა „ქართული ოცნების“ ფრაქცია „ქათმური ოცნება“. საინტერესოა, რესპუბლიკელების გარდა ვინ აღმოჩნდება „ქათმურ ოცნებაში?
3. ხელისუფლების პასუხისმგებლობა ამით არ მთავრდება. პასუხისმგენლობის გარკვეული წილი ხელისუფლების მიერ დაპირებული სამართლიანობის აღდგენის შეუსრულებლობაზეც მოდის, რადგან ამის გამო ხალხს უჩნდება ცდუნება, თავად აგებინოს პასუხი ჩვენი ქვეყნისა და ხალხის წინაშე დამნაშავეებს, რისხვა კი შეიძლება ნაცების მიერ ორგანიზებულ ნებისმიერ პროვოკაციასა და მის მომწყობებს დაატყდეთ. მოვლენების ასეთი განვითარება უმართავი პროცესების საფრთხეს შეიცავს და არ არის სასურველი, მაგრამ თუ ხელისუფლება არ შეასრულებს თავის დაპირებას და სამართლიანობის აღდგენის მიზნით ჯეროვნად არ აგებინებს პასუხს ნაც-ბოროტმოქმედებს, მაშინ ხალხის აღშფოთება სხვა დროსაც შეიძლება იმგვარად გამოვლინდეს, როგორც ეს 17 მაისს მოხდა.
4. 17 მაისის მოვლენებთან დაკავშირებით დიდი პასუხისმგებლობა იმ მეხუთე კოლონასაც ეკისრება, რომელსაც უცხოეთიდან დაფინანსებული და სოკოებივით მომრავლებული არასამთავრობოები შეადგენენ. ეს გრანტიყლაპიები წარმოადგენენ იმ აგენტურას, რომლის მეშვეობითაც დასავლეთი ცდილობს ქართველ ხალხს თავს მოახვიოს მისი ცნობიერების, რწმენისა და ზენობრიობისათვის მიუღებელი აზროვნება და უზნეობა. სწორედ ისინი ემსახურებოდნენ და ემსახურებიან ყოველგვარი უმცირესობის დიქტატს უმრავლესობაზე, ახორციელებდნენ უმცირესობების იმ უფლებების დაცვას, რომლებიც ხელყოფენ უმრავლესობის უფლებებს. მოვითხოვთ: კანონით აიკრძალოს უცხოური დაფინანსებით მოქმედი დესტრუქციული არასამთავრობო ორგანიზაციები, როგორც ხალხის ნების წინააღმდეგ მოქმედი აგენტურა და დესტრუქციული ძალა.
5. 17 მაისს განვითარებულ მოვლენებზე თავისი წილი პასუხისმგებლობა დიპლომატიური კორპუსის იმ წარმომადგენლებსაც ეკისრებათ, რომლებიც ყოველმხრივ აქეზებდნენ და ხელს უწყობდენ აღნიშნული ლგბტ აღლუმის ჩატარებას, და, საზოგადოდ, ხელს უწყობენ ისეთი ორგანიზაციებისა და პიროვნებების წაქეზებას, რომლებიც ქადაგებენ უზნეობას, რომლებიც ქვეყანაში ნერგავენ საზოგადოებისთვის მიუღებელ ფასეულობებსა და იდეოლოგიებს. რატომ ერევიან ისინი ჩვენი ქვეყნის შიდა საქმეებში, რატომ უწყობენ ხელს უზნეობისა და ისეთი ცნობიერების გავრცელებას, რომელიც მიუღებელია ქართული საზოგადოებისთვის? განა ჩვენი ხალხის რწმენა და ზნეობრივი არჩევანი არ არის გარანტირებული საერთაშორისო ნორმებითა და კონვენციებით? რატომ უწყობენ ისინი ხელს სექსუალური უმცირესობების პროპაგანდისტულ ღონისძიებებსა და მსვლელობებს, ამით ხომ ხელყოფენ ჩვენი ხალხის, მშობლების უფლებებს, დაიცვან თავიანთი შვილები ნებისმიერი, მათთვის მიუღებელი ზეგავლენისაგან, მათ შორის, ჰომოსექსუალიზმისაგან? მშობლების ეს უფლება ხომ გარანტირებულია სამოქალაქო და პოლიტიკური უფლებების შესახებ საერთაშორისო პაქტის მე-18 მუხლის მე-4 პუნქტით? ამ ნორმით ამ პაქტზე ხელმომწერი სახელმწიფოები, მათ შორის საქართველო, ვალდებულებას იღებენ პატივი სცენ მშობელთა თავისუფლებას, უზრუნველყონ თავიანთი შვილების რელიგიური და ზნეობრივი აღზრდა საკუთარი მრწამსის შესაბამისად. მოვითხოვთ: კანონით აიკრძალოს ისეთი ქცევისა და ცხოვრების წესის პროპაგანდა, რომელსაც ჩვენი საზოგადოების აბსოლუტური უმრავლესობა მიიჩნევს უზნეობად და ცოდვად. ჩვენ არ გვინდა ისეთი ევროპა, რომელიც თავს მოგვახვევს ჰომოსექსუალიზმს, გარყვნილებასა და უსჯულოებას.

 დასასრულ მივმართავთ ყველას, მათ შორის სახალხო დამცველსა და სხვა უფლებადამცველ ორგანიზაციებს: თავი ანებეთ ხალხის განქიქებას, ეკლესიის დამცრობასა და მართლმადიდებელთა ბრბოდ მოხსენიებას. ქართველი ხალხი თავის მრწამსით, ზნეობრივი არჩევანითა და ცნობიერებით არის ამ ქვეყნის მოცემულობა და არა სამანიპულაციო სივრცე, რომელიც შეიძლება შენი შეხედულებისამებრ ათამაშო და აუპატიურო. ეს ქვეყანა სწორედ ამ რწმენამ და ამ ცნობიერებამ მოიყვანა დღემდე და ღმერთს ვსასოებთ და დიდი იმედი გვაქვს, რომ იგი ვიდრე მეორედ მოსვლამდე გაუძლებს დემონიზირებული მსოფლიოსა და მისი ქართველი თუ უცხოელი ადეპტების ნებისმიერ ბოროტმადიდებლურ ზეწოლას, რამეთუ ჩვენთან არს ღმერთი!